Քվեարկությունից հետո ավագանու անդամները լքեցին գյուղապետի աշխատասենյակը: «Էս հարցի միջին ժողովուրդն իրավունք չուներ խոսելու»,- գյուղապետին դիմեց Նաիրա Առաքելյանը: «Ուրեմն մենք ժողովրդի հետ բազմաթիվ քննարկումներ կատարել ենք: Ես Ձեզ բացարձակ հիմա հավաստիացնում եմ, որ փետրվարի 12-ին մենք գլոբալ քննարկում ենք արել` պոչամբար կառուցելու համար: Քննարկման մասին 27 ընտանիքի տեղեկացվել է Փոքր Այրումում, 131 ընտանիք Մեծ Այրումում»,- պատասխանեց գյուղապետը: Սահակ Նազարյանը, սակայն, չհայտնեց, որ հանրային քննարկումներին այրումցիների վերաբերմունքը ճշտելու նպատակով իր կողմից քվեարկություն չի անցկացվել: